Vandalizmus a Kőasztalnál « Iszkaszentgyörgy on-line
Vandalizmus a Kőasztalnál
Írta: ITKE, 2012 július 15,vasárnap,
Utoljára módosítva: 2012 július 15,vasárnap
Sajnálatos módon a Kőasztalnál eltűnt a pad, a kuka, és a tanösvény irányát jelző tábla.
A táblát négy hete javítottuk, akkor tőbe kitörték. (akkor egyébként a pad és a kuka megvolt még) Most sem a táblát, sem a szárat nem találtuk, csak a tartó árválkodott magába. Mint ahogy a pad és a kuka egyetlen darabját sem találtuk meg, csak a helyük árválkodik üresen.
A tűzrakó helyen az égésmaradványok között sok-sok facsavart találtunk, köztük olyat is, amellyel a tábla volt utoljára megerősítve. (?!?!?)
Az nagyon szomorú dolog lenne, ha kiderülne -ki fog ez valaha is derülni?- hogy “okos, ügyes, természetszerető emberek“, akik a friss levegőn töltik szabadidejüket, ezen tárgyakból raktak tüzet.
Kérdés ezek után, hogy lesz-e még valaki, aki a kukát és a padokat pótolni fogja (akarja-e egyáltalán?)
A táblát pótoltuk, mert azért sokan vannak még, akik a Kastélybirtok Tanösvényt, mint iszkaszentgyörgyi nevezetességet végigjárják. A pad és kuka viszont meghaladja anyagi lehetőségeinket, bár kétségtelen, hogy sok kirándulónak hiányozni fognak ezek is.
« A gyerekeknek tartott élménytábor képei
Élménytábor 2012.07.17-21. »
82 lekérdezés. 0,949 másodperc.